
persoana de contact: plt.adj.Gabriel Gătej – tel. 0722743485
Buletin Informativ -  07.07.2010 - Reguli de prevenire a inundațiilor
Având în vedere prognozele meteo care avertizează că se pot produce inundaţii, în principal datorate precipitaţiilor abundente, formarea de torenți pe versanți datorită cantității mari de apă este necesar să cunoașteți câteva reguli de prevenire la inundaţii. Aceste reguli este posibil să diminueze sau să elimine acţiunea distructivă a apei. 


REGULI ŞI MĂSURI CE TREBUIE ÎNDEPLINITE PREVENTIV PENTRU DIMINUAREA EFECTELOR PRODUSE DE INUNDAŢII:

· curăţarea, adâncirea, sau realizarea, acolo unde nu sunt, a şanţurilor de preluarea apelor pluviale;

· drenarea şi asigurarea curgerii apei către şanţurile de captare astfel încât în gospodării aceasta să nu băltească;

· regularizarea unor pâraie, curăţirea lor, cât şi a canalelor şi tuburilor colectoare, a vâlcelelor pentru a asigura preluarea eventualilor torenţi formaţi;

· deţinătorilor de construcţii situate pe direcţia viiturilor de pe versanţi, li se recomandă realizarea unor canale de captare şi dirijare a apei;

· curăţarea pilonilor de susţinere a podurilor, punţilor şi podeţelor de materialele aduse de viituri, pentru a se evita formarea unor adevarate baraje ce pot afecta împrejurimile sau chiar rezistenţa acestora;

· achiziţionarea de saci pentru a putea fi umpluţi cu nisip în scopul protejării împotriva pătrunderii apei în locuințe sau a întăririi malurilor şi digurilor;

· achiziţionarea la nivelul fiecărei localităţi a unor motopompe, acestea fiind necesare evacuării apei din clădirile din zonele respective, pentru că în situaţii majore, forţele Inspectoratului pentru Situaţii de Urgenţă nu sunt suficiente.

